Document ID: 32005R0833

KOMISJONI MÄÄRUS (EÜ) nr 833/2005,
31. mai 2005,
söödalisandite alalise lubamise kohta
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse söödalisandeid käsitlevat nõukogu 23. novembri 1970. aasta direktiivi 70/524/EMÜ, (1) eriti selle artiklit 3 ja artikli 9d lõiget 1,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (2) eriti selle artiklit 25,
ning arvestades järgmist:
(1)
Määrus (EÜ) nr 1831/2003 on sätestanud söödalisandite kasutamise lubamise loomasöötades.
(2)
Määruse (EÜ) nr 1831/2003 artiklis 25 on ette nähtud üleminekumeetmed söödalisandite loataotluste jaoks, mis on esitatud vastavalt direktiivile 70/524/EMÜ enne määruse (EÜ) nr 1831/2003 kohaldamise kuupäeva.
(3)
Käesoleva määruse lisades loetletud söödalisandite loataotlused on esitatud enne määruse (EÜ) nr 1831/2003 kohaldamise kuupäeva.
(4)
Vastavalt direktiivi 70/524/EMÜ artikli 4 lõikele 4 on esialgsed märkused taotluste kohta esitatud komisjonile enne määruse (EÜ) nr 1831/2003 kohaldamise kuupäeva. Neid taotlusi käsitletakse seega jätkuvalt vastavalt direktiivi 70/524/EMÜ artiklile 4.
(5)
Trichoderma longibrachiatum’i (ATCC 2106) abil toodetud endo-1,3(4)-beeta-glükanaasi, Trichoderma longibrachiatum’i (IMI SD 135) abil toodetud endo-1,4-beeta-ksülanaasi ja Bacillus amyloliquefaciens’i (DSM 9553) abil toodetud alfa-amülaasi ensüümpreparaadi kasutamist lubati esmakordselt ja ajutiselt võõrutatud põrsaste puhul komisjoni määrusega (EÜ) nr 2690/1999. (3) Kõnealuse ensüümpreparaadi tähtajatu loa taotlemise toetuseks on esitatud uusi andmeid. Hindamine on näidanud, et direktiivi 70/524/EMÜ artiklis 3a sätestatud tingimused asjaomase loa väljastamiseks on täidetud. Sellest tulenevalt tuleks kõnealuse ensüümpreparaadi käesoleva määruse lisas piiritletud kasutamist lubada tähtajatult.
(6)
Trichoderma longibrachiatum’i (ATCC 2106) abil toodetud endo-1,3(4)-beeta-glükanaasi, Trichoderma longibrachiatum’i (IMI SD 135) abil toodetud endo-1,4-beeta-ksülanaasi, Bacillus amyloliquefaciens’i (DSM 9553) abil toodetud alfa-amülaasi ja Aspergillus aculeatus’e (CBS 589.94) abil toodetud polügalakturonaasi ensüümpreparaadi kasutamist lubati esmakordselt ja ajutiselt võõrutatud põrsaste puhul määrusega (EÜ) nr 2690/1999. Kõnealuse ensüümpreparaadi tähtajatu loa taotlemise toetuseks on esitatud uusi andmeid. Hindamine on näidanud, et direktiivi 70/524/EMÜ artiklis 3a sätestatud tingimused asjaomase loa väljastamiseks on täidetud. Sellest tulenevalt tuleks kõnealuse ensüümpreparaadi käesoleva määruse lisas piiritletud kasutamist lubada tähtajatult.
(7)
Trichoderma longibrachiatum’i (ATCC 2105) abil toodetud endo-1,4-beeta-ksülanaasi ja Bacillus subtilis’e (ATCC 2107) abil toodetud subtilisiini ensüümpreparaadi kasutamist lubati esmakordselt ja ajutiselt võõrutatud põrsaste puhul komisjoni määrusega (EÜ) nr 1636/1999. (4) Kõnealuse ensüümpreparaadi tähtajatu loa taotlemise toetuseks on esitatud uusi andmeid. Hindamine on näidanud, et direktiivi 70/524/EMÜ artiklis 3a sätestatud tingimused asjaomase loa väljastamiseks on täidetud. Sellest tulenevalt tuleks kõnealuse ensüümpreparaadi käesoleva määruse lisas piiritletud kasutamist lubada tähtajatult.
(8)
Trichoderma longibrachiatum’i (ATCC 2106) abil toodetud endo-1,3(4)-beeta-glükanaasi ja Trichoderma longibrachiatum'i (ATCC 2105) abil toodetud endo-1,4-beeta-ksülanaasi ensüümpreparaadi kasutamist lubati esmakordselt ja ajutiselt nuumsigade puhul määrusega (EÜ) nr 1636/1999. Kõnealuse ensüümpreparaadi tähtajatu loa taotlemise toetuseks on esitatud uusi andmeid. Hindamine on näidanud, et direktiivi 70/524/EMÜ artiklis 3a sätestatud tingimused asjaomase loa väljastamiseks on täidetud. Sellest tulenevalt tuleks kõnealuse ensüümpreparaadi käesoleva määruse lisas piiritletud kasutamist lubada tähtajatult.
(9)
Trichoderma longibrachiatum’i (ATCC 2105) abil toodetud endo-1,4-beeta-ksülanaasi ensüümpreparaadi kasutamist lubati esmakordselt ja ajutiselt broilerkanade puhul komisjoni määrusega (EÜ) nr 1411/1999. (5) Kõnealuse ensüümpreparaadi tähtajatu loa taotlemise toetuseks on esitatud uusi andmeid. Hindamine on näidanud, et direktiivi 70/524/EMÜ artiklis 3a sätestatud tingimused asjaomase loa väljastamiseks on täidetud. Sellest tulenevalt tuleks kõnealuse ensüümpreparaadi käesoleva määruse lisas piiritletud kasutamist lubada tähtajatult.
(10)
Trichoderma longibrachiatum’i (ATCC 2105) abil toodetud endo-1,4-beeta-ksülanaasi ja Trichoderma longibrachiatum’i (ATCC 2106) abil toodetud endo-1,3(4)-beeta-glükanaasi ensüümpreparaadi kasutamist lubati esmakordselt ja ajutiselt broilerkanade puhul komisjoni määrusega (EÜ) nr 418/2001. (6) Kõnealuse ensüümpreparaadi tähtajatu loa taotlemise toetuseks on esitatud uusi andmeid. Hindamine on näidanud, et direktiivi 70/524/EMÜ artiklis 3a sätestatud tingimused asjaomase loa väljastamiseks on täidetud. Sellest tulenevalt tuleks kõnealuse ensüümpreparaadi käesoleva määruse lisas piiritletud kasutamist lubada tähtajatult.
(11)
Kõnealuste taotluste hindamine on näidanud, et töötajate kaitsmiseks lisades loetletud söödalisanditega kokkupuutumise eest on vajalikud teatavad meetmed. Selline kaitse tuleks tagada nõukogu 12. juuni 1989. aasta direktiivi 89/391/EMÜ (töötajate töötervishoiu ja tööohutuse parandamist soodustavate meetmete kehtestamise kohta) (7) kohaldamisega.
(12)
Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas täpsustatud ensüümide rühma kuuluvaid preparaate on tähtajatult lubatud kasutada loomasöötades söödalisanditena määruse lisas sätestatud tingimustel.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 31. mai 2005

Labels: 17
16
6